వాడ్రేవు సుందరరావు

వాడ్రేవు సుందరరావు  నాటక రచయిత, పౌరాణిక పాత్రలను నటించే రంగస్థల నటుడు, కళా సేవకుడు.

జీవిత విశేషాలు
1960లో ఒకప్పటి తూర్పుగోదావరి జిల్లా లోనూ, ప్రస్తుతం శ్రీ అల్లూరి సీతారామరాజు జిల్లాలో ఉన్న శరభవరం గ్రామంలో వాడ్రేవు విశ్వేశ్వర వెంకట చలపతి, సత్యవతీ దేవి దంపతులకు జన్మించారు. ప్రముఖ రచయిత్రి, కాలమిస్టు వాడ్రేవు వీరలక్ష్మీదేవి వీరి సోదరి, ప్రముఖ కవి, కథారచయిత, విమర్శకుడు, అనువాదకుడు వాడ్రేవు చినవీరభద్రుడు వీరి సోదరుడే.

రంగస్థల ప్రస్థానం
వృత్తి అధ్యాపకనం అయినప్పటికీ వీరు ఆంధ్ర విశ్వవిద్యాలయం పరిధిలో రంగస్థల కళల విభాగంలో పనిచేశారు. తెలుగు నాటకం, జానపద కళలు, విమర్శనాత్మక అంశాలపై విస్తృత పరిశోధనలు, ప్రదర్శనలు చేశారు. అనేక పత్రికలలో నాటకరంగం వికాసం, పౌరాణిక పద్య నాటాకాల ఔచిత్యాన్ని తెలిపే వ్యాసాలు రాసారు.

 నటించిన పాత్రలు  
వీరి స్వీయ రచన "శిఖండి" ఏకపాత్రను లండన్ లో అభినయించి ప్రముఖుల మెప్పుపొందారు. శకుని, బాహుక, ప్రచేతస లాంటి అనేక ఏకపాత్రలను చేశారు. ఇంకనూ తెలుగు నాటకరంగ సాహిత్యం, వికాసం గురించి అనేక వేదికలపై ప్రసంగాలు చేశారు. ఎన్నో నాటక పోటీలకు, ఏకపాత్రాభినయ పోటీలకు న్యాయనిర్ణేతగా వ్యవహరించారు.

రచనలు 
కృష్ణదేవరాయలు-జీవిత చరిత్ర
 'గాన గంధర్వ' షణ్ముఖి ఆంజనేయ రాజు జీవిత చరిత్ర 
"ప్రచేతస" సందేశాత్మక ఏకపాత్ర
మరణ శాసనం (ఏకపాత్ర)
బాహుక (ఏకపాత్ర)
"శిఖండి" ఏకపాత్ర
మన రాష్ట్రపతులు

పురస్కారాలు
 ఆంధ్రప్రదేశ్ కేంద్రీయ గిరిజన విశ్వవిద్యాలయం వారి అల్లూరి సీతారామరాజు మెమోరియల్ అవార్డు

అధారాలు, మూలాలు

బయటి లింకులు
https://www.youtube.com/watch?v=EBDEnwE0EIo
https://www.youtube.com/watch?v=Vx5BIONI_6U


వర్గం:1960 జననాలు
వర్గం:తెలుగు రంగస్థల దర్శకులు
వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:ఆంధ్రప్రదేశ్ రంగస్థల నటులు